**Joona Lehmus** (s. 17. tammikuuta 2002 Lempäälä) on suomalainen jääkiekkopuolustaja, joka edustaa SM-liigajoukkue Helsingin IFK:ta.

Ura
---

### Seuraura

Lehmus on Lempäälän Kisan kasvatti. Hän siirtyi juniorina sittemmin Tapparaan. Lehmus voitti kauden 2017–2018 päätteeksi B-nuorten SM-hopeaa. QMJHL-joukkue Saint John Sea Dogs varasi hänet CHL:n varaustilaisuuden kuudentena pelaajana kesällä 2019. Lehmus siirtyi joukkueeseen kaudeksi 2019–2020. Kaudeksi 2020–2021 hän palasi Tapparan U20-joukkueeseen.

Kaudeksi 2021–2022 Lehmus siirtyi monikansalliseen Alps Hockey Leaguen itävaltalaisjoukkue RB Hockey Juniorsiin. Hänelle joukkuetta suositteli myös seurassa kaksi vuotta pelannut Lehmuksen ystävä Luka Nyman. Lehmus oli Red Bullin tehokkain puolustaja tehoilla 2+17=19. Hän pelasi myös seuran ykkösjoukkue EC Salzburgissa kaksi Mestarien liigan ottelua ilman tehopisteitä. Lehmus teki miesten pääsarjadebyyttinsä näin ollen 5. lokakuuta 2021 italialaista HC Bolzanoa vastaan. Hänet merkittiin heti Salzburgin ykköspuolustajapariin Vincent LoVerden viereen. Lehmus sai ottelussa jääaikaa 15.09 minuuttia.

Kaudeksi 2022–2023 Lehmus siirtyi 1+1-vuotisella SM-liigasopimuksella Helsingin IFK:hon. Hän teki liigadebyyttinsä runkosarjan toisella kierroksella 15. syyskuuta 2022 vieraissa Tapparaa vastaan, kun HIFK:n puolustuksesta oli sivussa Kasper Kotkansalo. Lehmus merkittiin joukkueen kolmospuolustajapariin Joonas Lyytisen viereen. Hän sai ottelussa jääaikaa 15.25 minuuttia ja Lehmus keräsi ottelusta teholukeman –2. Liigauransa avausmaalin hän teki seitsemännessä ottelussaan 5. joulukuuta 2022 ylivoimalla Mikkelin Jukureita vastaan. Toni Mäkiaho valitsi Lehmuksen ottelun Alumnien tähtien kolmostähdeksi. Hän sai SM-liigassa peliaikaa pääasiassa paikatessaan poissaoloja ja Lehmus pelasi kaikkiaan 13 runkosarjaottelua tehopistein 1+1=2. Hän edusti HIFK:ta kauden aikana myös Spengler Cupissa, jossa Lehmus pelasi kolme ottelua ilman tehopisteitä. Hän pelasi suurimman osan kaudestaan seuran U20-joukkueessa, jossa Lehmus teki runkosarjassa yli piste per peli-tahdilla 24 ottelussa tehot 4+21=25, joilla hän oli HIFK:n tehokkain puolustaja. Toukokuussa 2023 seura käytti Lehmuksen sopimuksessa olleen option ja teki vuoden mittaisen jatkosopimuksen hänen kanssaan.

### Maajoukkueura

Lehmus pelasi edusti Suomen alle 17-vuotiaiden maajoukkuetta World U-17 Hockey Challengessa, jolloin hän voitti hopeaa sekä Euroopan nuorten olympiafestivaaleilla vuonna 2019, jolloin Lehmus voitti pronssia. Yhteensä hän on pelannut 17 poikien maaottelua.

Pelityyli
---------

HIFK:n kotisivujen pelaajaprofiilin mukaan Lehmus on hyvä kiekonkäsittelijä ja taitava luistelija. Hän kykenee pienestä koostaan huolimatta myös fyysiseen peliin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Tappara | A-SM | 14 | 0 | 1 | 1 | 4 | – | – | – | – | – |
| 2019–2020 | Saint John Sea Dogs | QMJHL | 55 | 2 | 8 | 10 | 12 | – | – | – | – | – |
| 2020–2021 | Tappara | U20-SM | 39 | 4 | 15 | 19 | 10 | 2 | 0 | 0 | 0 | 0 |
| 2021–2022 | RB Hockey Juniors | AlpsHL | 36 | 2 | 17 | 19 | 16 | 2 | 0 | 0 | 0 | 0 |
|  | RB Hockey Academy | Tšekki U20 | 2 | 1 | 1 | 2 | 2 | – | – | – | – | – |
| 2022–2023 | HIFK | U20-SM | 24 | 4 | 21 | 25 | 8 | 3 | 0 | 0 | 0 | 0 |
|  | HIFK | SM-liiga | 13 | 1 | 1 | 2 | 4 | – | – | – | – | – |
| 2023–2024 | HIFK | SM-liiga | 13 | 0 | 1 | 1 | 2 | – | – | – | – | – |
|  | Kiekko-Vantaa | Mestis | 20 | 1 | 6 | 7 | 6 | 2 | 0 | 1 | 1 | 2 |
| 2 kautta | yhteensä | SM-liiga | 26 | 1 | 2 | 3 | 6 | – | – | – | – | – |
| 1 kausi | yhteensä | AlpsHL | 36 | 2 | 17 | 19 | 16 | 2 | 0 | 0 | 0 | 0 |

Lähteet
-------

* Joona Lehmus The Internet Hockey Databasessa (englanniksi)
* Joona Lehmus Eurohockey-sivustolla (englanniksi)
* Joona Lehmus *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Joona Lehmus *Elite Prospects*. Everysport Media Group AB.  (englanniksi)
2. ↑  Introducing your 2019-20 Saint John Sea Dogs! *twitter.com*.  9.9.2019. Saint John Sea Dogs. Viitattu 26.5.2023. (englanniksi)
3. ↑  Joona Lehmus erster externer Neuzugang bei den Red Bulls *redbulleishockeyakademie.com*.  18.6.2021. EC Red Bull Salzburg GmbH. Viitattu 15.9.2022. (saksaksi)
4. ↑  Elite Prospects - RB Hockey Juniors *eliteprospects.com*. Everysport Media Group AB. Viitattu 15.9.2022. (englanniksi)
5. ↑  Matches *championshockeyleague.com*.  5.10.2021. Champions Hockey League (CHL) AG. Viitattu 15.9.2022. (englanniksi)
6. ↑  Matches *championshockeyleague.com*.  5.10.2021. Champions Hockey League (CHL) AG. Viitattu 15.9.2022. (englanniksi)
7. ↑  Westerlund, Jenna: Joona Lehmus siirtyy HIFK:hon – "Joona on hankinta myös tulevaisuutta silmällä pitäen" *Jatkoaika.com*.  10.8.2022. Jatkoaika r.y. Viitattu 15.9.2022.
8. ↑  Kauden ensimmäinen vieraissa – Tampereella vastassa hallitseva Suomen mestari *hifk.fi*.  15.9.2022. Oy HIFK Hockey AB. Viitattu 15.9.2022.
9. ↑  Tappara - HIFK, 15.9.2022 *liiga.fi*.  13.9.2022. Jääkiekon SM-liiga Oy. Viitattu 15.9.2022.
10. ↑  Tappara - HIFK, 15.9.2022 *liiga.fi*.  13.9.2022. Jääkiekon SM-liiga Oy. Viitattu 15.9.2022.
11. ↑  HIFK - Jukurit, 5.12.2022 *liiga.fi*.  5.12.2022. Jääkiekon SM-liiga Oy. Viitattu 5.12.2022.
12. ↑  Nurminen, Veikko: HIFK:n pelaaja-arviot 2022–23: Nuoria onnistujia ja välieräsarjassa alisuorittaneita kärkihyökkääjiä *Jatkoaika.com*.  3.5.2023. Jatkoaika r.y. Viitattu 26.5.2023.
13. ↑  Elite Prospects - HIFK U20 *eliteprospects.com*. Everysport Media Group AB. Viitattu 26.5.2023. (englanniksi)
14. ↑  Perälä, Joni: HIFK julkaisi jatkosopimuksia – Leevi Teissala, Otto Salin ja Kasper Kotkansalo jatkajien joukossa *Jatkoaika.com*.  2.5.2023. Jatkoaika r.y. Viitattu 26.5.2023.
15. ↑  Joona Lehmus - HIFK *hifk.fi*. Oy HIFK Hockey AB. Viitattu 15.9.2022.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen